এসি বিস্ফোরণ, একই পরিবারের ৩ জনের মৃত্যু, উদ্ধার পোষ্যের দেহ

ওয়েবডেস্ক- ফরিদাবাদে (Faridabad) এসিতে (AC Explosion) আগুন লেগে বিস্ফোরণে মর্মান্তিক ঘটনা। একই পরিবারের তিনজন সহ তাদের পোষ্যের মৃত্যু হয়েছে। ফরিদাবাদের এই ঘটনায় এসির ব্যবহার নিয়ে আতঙ্ক ছড়িয়েছে। চারতলা ভবনের প্রথম তলায় বিস্ফোরণটি ঘটে এবং দ্বিতীয় তলায় ঘন ধোঁয়ার কুণ্ডলী ছড়িয়ে পড়ে। বিস্ফোরণের সময় পরিবারটি ঘুমোচ্ছিল। রবিবার প্রায় রাত দেড়টার দিকে এই ঘটনা ঘটে। জীবিত তাদের একমাত্র ছেলে। তবে তার অবস্থা আশঙ্কাজনক।

পুলিশ সূত্রে খবর, শহরের ফিল্ড কলোনি এলাকায় একটি বাস শচীন কাপুর তার স্ত্রী রিঙ্কু ও মেয়ে সুজানকে নিয়ে থাকতেন। সোমবার সকালে তিন সদস্য সহ বাড়ির পোষা কুকুরের দেহ উদ্ধার হরিয়ানা পুলিশ (Haryana Police)। তবে তাদের ছেলে পাশের ঘরে ছিল। জানলা দিয়ে লাফ দেয় সে। তার অবস্থা আশঙ্কাজনক। দুর্ঘটনার সঠিক কারণ এখনও জানা যায়নি। তবে প্রাথমিকভাবে পুলিশের অনুমান এসি বিস্ফোরণেই কারণেই এই মৃত্যু। শর্ট সার্কিট থেকেই এই বিস্ফোরণ বলে বলে জানা গেছে। গোটা ঘর ধোঁয়ার ভরে গিয়েছিল। ফলে শ্বাসকষ্ট হয়ে পরিবার সকল সদস্যের মৃত্যু হয়েছে, বাদ যায়নি কুকুরটিও। তিনজনের দেহ ময়নাতদন্তে পাঠানো হয়েছে। রিপোর্ট পেলে মৃত্যুর সঠিক কারণ জানা যাবে। এই ভাবে একটি পরিবারের মৃত্যুতে গোটা এলাকায় আতঙ্ক সেই সঙ্গে শোকের ছায়া নেমে এসেছে।

আরও পড়ুন- মেহুল চোকসিকে প্রত্যর্পণ চুক্তিতে ফেরাতে বেলজিয়ামকে চিঠি ভারতের

মায়াঙ্ক নামে এক প্রতিবেশী জানিয়েছেন, খুব জোর শব্দ পান তারা। চতুর্থ তলায় সাত সদস্যের একটি পরিবার থাকত, আর তৃতীয় তলাটি শ্চীন কাপুর তার অফিস হিসেবে ব্যবহার করতেন।

উল্লেখ্য, গত মার্চেও একই রকম একটি ঘটনার শিকার হয় একটি পরিবার। দিল্লির কৃষ্ণানগরে এ সি-র কম্প্রেসার বিস্ফোরণ করে এক ব্যক্তির মৃত্যুর হয়েছিল। মে মাসেও উত্তরপ্রদেশে একইরকম ভাবে একই পরিবারে ১জনের মৃত্যু হয়, অন্যান্য সদস্যরা আহত হয়।

দেখুন আরও খবর-